CELEX: 52021DP0218
Language: hu
Date: 2021-05-18 00:00:00
Title: Az Európai Parlament 2021. május 18-i határozata az Európai Biztosítás- és Foglalkoztatóinyugdíj-hatóság (EIOPA) elnökének kinevezésére irányuló javaslatról (N9-0022/2021 – C9-0163/2021 – 2021/0901(NLE))

2022.1.12.   
            
            
               HU
            
            
               Az Európai Unió Hivatalos Lapja
            
            
               C 15/230
            
         
      P9_TA(2021)0218
      Az Európai Biztosítás- és Foglalkoztatóinyugdíj-hatóság elnökének kinevezése – Jelölt: Petra Hielkema
      Az Európai Parlament 2021. május 18-i határozata az Európai Biztosítás- és Foglalkoztatóinyugdíj-hatóság (EIOPA) elnökének kinevezésére irányuló javaslatról (N9-0022/2021 – C9-0163/2021 – 2021/0901(NLE))
      (Egyetértés)
      (2022/C 15/26)
      
         Az Európai Parlament,
      
                  —
               
               
                  tekintettel az Európai Biztosítás- és Foglalkoztatóinyugdíj-hatóság elnöki tisztségére pályázó alkalmas jelöltek az Európai Biztosítás- és Foglalkoztatóinyugdíj-hatóság felügyelőtanácsa által 2021. március 22-én összeállított szűkített listájára,
               
            
                  —
               
               
                  tekintettel a Tanács 2021. május 6-i levelére, amelyben Petra Hielkemát javasolja az Európai Biztosítás- és Foglalkoztatóinyugdíj-hatóság elnökének (C9-0163/2021),
               
            
                  —
               
               
                  tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendelet (1) 48. cikkének (2) bekezdésére,
               
            
                  —
               
               
                  tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására (2),
               
            
                  —
               
               
                  tekintettel a gazdasági és monetáris unió intézményeiről és szerveiről, illetve a közszolgálati jogviszony megszűnése utáni összeférhetetlenség megelőzéséről szóló, 2020. január 16-i állásfoglalására (3),
               
            
                  —
               
               
                  tekintettel eljárási szabályzata 131. cikkére,
               
            
                  —
               
               
                  tekintettel a Gazdasági és Monetáris Bizottság jelentésére (A9-0162/2021),
               
            
                  A.
               
               
                  mivel az Európai Biztosítás- és Foglalkoztatóinyugdíj-hatóság elnökének hivatali ideje 2021. február 28-án lejárt;
               
            
                  B.
               
               
                  mivel 2021. május 6-án a Tanács azt javasolta, hogy az 1094/2010/EU rendelet 48. cikkének (2) és (3) bekezdésével összhangban ötéves hivatali időre Petra Hielkemát nevezzék ki az Európai Biztosítás- és Foglalkoztatóinyugdíj-hatóság elnökévé;
               
            
                  C.
               
               
                  mivel 2021. május 10-én a Gazdasági és Monetáris Bizottság meghallgatta Petra Hielkemát, aki nyitóbeszédet mondott, majd válaszolt a bizottság tagjai által feltett kérdésekre;
               
            
               
                  1.
               
               
                  egyetért Petra Hielkemának az Európai Biztosítás- és Foglalkoztatóinyugdíj-hatóság elnökévé történő kinevezésével;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak, a Bizottságnak, az Európai Biztosítás- és Foglalkoztatóinyugdíj-hatóságnak, valamint a tagállamok kormányainak.
               
            
         (1)  HL L 331., 2010.12.15., 48. o.
      
      
         (2)  HL C 23., 2021.1.21., 105. o.
      
      
         (3)  Elfogadott szövegek, P9_TA(2020)0017.